กระทรวงกลาโหม (จีน)

กระทรวงกลาโหมสาธารณรัฐประชาชนจีน () เป็นหน่วยงานองค์ประกอบลำดับที่สองภายใต้คณะมนตรีรัฐกิจ มีรัฐมนตรีว่าการกระทรวงกลาโหมเป็นหัวหน้า

ต่างจากประเทศอื่น กระทรวงกลาโหมไม่ได้มีอำนาจสั่งการปฏิบัติการเหนือกองทัพจีนรวมถึงกองทัพปลดปล่อยประชาชน (PLA) ซึ่งอยู่ภายใต้การบัญชาการของคณะกรรมาธิการการทหารกลาง (CMC) แทน งานของกระทรวงและรัฐมนตรีนั้นมีลักษณะทางการทูตเป็นหลัก โดยทั่วไปจะทำหน้าที่เป็นผู้ประสานงานแทนคณะกรรมาธิการการทหารกลางและกองทัพปลดปล่อยประชาชนเมื่อต้องติดต่อกับกองทัพต่างชาติ

 ภาพรวม 
กระทรวงกลาโหมก่อตั้งขึ้นตามมติที่รับรองโดยการประชุมครั้งที่ 1 ของสภาประชาชนแห่งชาติชุดที่ 1 เมื่อ ค.ศ. 1954 ต่างจากแนวปฏิบัติในประเทศอื่น ๆ กระทรวงกลาโหมไม่ได้ใช้อำนาจบังคับบัญชาเหนือกองทัพรวมถึงกองทัพปลดปล่อยประชาชน (PLA) ซึ่งอยู่ภายใต้การบังคับบัญชาของคณะกรรมาธิการการทหารกลาง (CMC) แทน กระทรวงฯ ทำหน้าที่เป็นผู้ประสานงานแทนคณะกรรมการฯ และกองทัพฯ เมื่อต้องติดต่อกับกองทัพต่างชาติในการแลกเปลี่ยนและความร่วมมือทางทหาร มีหน้าที่หลักรับผิดชอบสำหรับผู้ช่วยทูตฝ่ายทหารของจีนและเป็นจุดติดต่อเชิงสถาบันสำหรับผู้ช่วยทูตฝ่ายทหารต่างชาติที่ได้รับมอบหมายให้ปฏิบัติหน้าที่ในประเทศจีน นอกจากนี้ยังรับผิดชอบการเผยแพร่ข่าวเกี่ยวกับกิจการทางทหารด้วย
 โครงสร้าง 
กระทรวงมีรัฐมนตรีว่าการกระทรวงกลาโหมเป็นหัวหน้า ต่างจากประเทศอื่น ๆ รัฐมนตรีไม่มีอำนาจสั่งการกองทัพ โดยทั่วไปแล้วจะปฏิบัติหน้าที่ทางการทูต อย่างไรก็ตาม จนถึงเดือนธันวาคม ค.ศ. 2023 ตำแหน่งนี้ถูกดำรงโดยสมาชิกของคณะกรรมาธิการการทหารกลางมาโดยตลอด  เมื่อหลี่ ช่างฝูถูกปลดจากตำแหน่งในเดือนธันวาคม ค.ศ. 2023 กระทรวงฯ ก็ไม่ได้มีที่นั่งในคณะกรรมการฯ อีกต่อไป ขณะที่สิ่งนี้อาจเปลี่ยนแปลงได้ ต่ง จฺวิน ไม่ได้รับการแต่งตั้งเป็นสมาชิกคณะกรรมการฯ ระหว่างการประชุมเต็มคณะครั้งที่สามในเดือนกรกฎาคม ค.ศ. 2024

ตามกฎกระทรวงที่เกี่ยวข้อง กระทรวงกลาโหมได้จัดตั้งหน่วยงานดังต่อไปนี้:
 หน่วยงานภายใน 

 สำนักสารสนเทศ กระทรวงกลาโหม ตั้งอยู่ในสำนักงานความร่วมมือทางทหารระหว่างประเทศของคณะกรรมาธิการการทหารกลาง
 สำนักงานความร่วมมือทางทหารระหว่างประเทศ กระทรวงกลาโหม เป็นหน่วยงานเดียวกันกับสำนักงานความร่วมมือทางทหารระหว่างประเทศของคณะกรรมาธิการการทหารกลาง
 สำนักการสื่อสารระหว่างประเทศ กระทรวงกลาโหม เป็นหน่วยงานเดียวกันกับสำนักโฆษณาชวนเชื่อของกรมงานการเมืองของคณะกรรมาธิการการทหารกลาง
 สำนักงานสรรพกำลัง กระทรวงกลาโหม อยู่ในกรมการสรรพกำลังกลาโหมของคณะกรรมาธิการการทหารกลาง
 สำนักงานกิจการรักษาสันติภาพกระทรวงกลาโหม ตั้งอยู่ในสำนักข่าวกรองกรมเสนาธิการร่วมของคณะกรรมาธิการการทหารกลาง

 หน่วยงานในกำกับโดยตรง 
 ศูนย์กิจการรักษาสันติภาพ กระทรวงกลาโหม

 อ้างอิง 

 แหล่งข้อมูลอื่น 


หมวดหมู่:กองทัพสาธารณรัฐประชาชนจีน
กลาโหม
จีน
หมวดหมู่:กระทรวงที่ก่อตั้งในปี พ.ศ. 2497